323 



brune eller blaa Farve betinger Øjets Farve, bestaar af 

 2 Muskler, af hvilke den ene ligger i en Kreds om Pu- 

 pillen og bidrager ved sin Sammentrækning til at ind- 

 snævre denne, hvad der sker, naar Øjet udsættes for 

 stærkt Lys, og hvorved færre Straaler trænge ind i Øjet. 

 Den anden Muskel derimod bevirker en Udvidning af 

 Pupillen o : en Forkortning i Regnbuehindens Bredde, 

 hvorved et større Antal af Straaler kunne passere gjen- 

 nem Pupillen, hvilket iagttages ved svag Belysning eller 

 under Lamhed af den førstnævnte Muskel, f. Ex. ved 

 Atropien, hvorved altsaa den sidstnævnte Muskel faar 

 Overhaand. 



Ere nu Lysstraalerne trængte gjennem Pupillen, træffe 

 de paa Linsen, et klart, fuldstændig gjennemsigtigt bi- 

 konvext Legeme af den allerstørste Betydning, i det Lys- 

 straalerne her brydes saa meget, at de netop løbe sammen 

 paa den c. 13 Millimetre bagved liggende Nethinde. 

 Rummet mellem Linsen og Nethinden er udfyldt med en 

 gjennemsigtig geleagtig Masse, Glaslegemet, hvori Straa- 

 1erne lide den sidste, men kun ringe Brydning. Fordunk- 

 linger i Linsen, hvorved denne bliver mer eller mindre 

 fuldstændig uigjennemtrængelig for Lysstraalerne, danne 

 Grundlaget for det, man kalder Stær, og viser sig ved, at 

 Pupilrummet ikke viser den smukke sorte Farve som hos 

 Børn, men derimod er graalighvidt og ved fuldstændig 

 fordunklet eller »moden« Stær kridhvidt af Farve. Saa 

 snart en saadan Stær er tilstede, er det klart, at Synet 

 maa være reduceret i en betydelig Grad, og at dette 

 kun kan skaffes tilbage, naar Stæren fjærnes og Lys- 

 straalerne atter kunne naa Nethinden. Men netop i Ud- 

 tømmelsen af Linsen bestaar Stæroperationen, og den 



21* 



